**TÁJÉKOZTATÓ**

**a 2016. május 26-i képviselőtestületi ülésen elhangzott**

**interpellációkra tett intézkedésekről**

**Szabó Ferenc képviselő-testületi tag**

* elmondja, hogy a Kossuth Lajos utca – Rákóczi Ferenc utca és Deák Ferenc utca tömbbelsőben, a régi kosárlabda pálya helyén volt arról szó, hogy parkoló kerül kialakításra. Több lakossági bejelentés is volt, és ő maga is látta, hogy több autó is megpróbált ott parkolni. Kérdezi, hogy van-e arra lehetőség, hogy ott ezt a pályarészt helyreállítani, hiszen a területet meg kell védeni a parkoló autóktól.

*Önkormányzat tervei között szerepel a Rákóczi u.- Dózsa Gy. u. közötti zöldterület átalakítása, amely finanszírozására pályázatot kíván benyújtani. A beruházás volumene megközelíti a 300M Ft mértékét, tartalmát tekintve több funkciónak fog megfelelni a tervezetek alapján. A sport, kultúra, közösségi terek, pályák mellett minden gyermek korosztályra gondolva, korszerű játszóhelyek alakulnak ki. A fent jelzett tömbbelső légvonalban 300-400m távolságban helyezkedik el, pár perc séta kisgyermekekkel is. Javasoljuk, hogy a projekt eredményétől függetlenül, a Kossuth Lajos utca – Rákóczi Ferenc utca és Deák Ferenc utca tömbbelsőben, a régi kosárpálya meglévő szerkezetét felülvizsgálva, kerüljön kidolgozásra, hogy a terület 1/3 részén kialakíthatók-e szabályszerűen parkolók, a 2/3 rész zöldterületein pedig közösségi tér, játszótér kialakítására milyen lehetőségek vannak.*

 **Csák Tamás képviselő-testületi tag**

* elmondja, hogy nagyon örül a Szent Imre herceg felújításának, azonban az utca azt az időt nem fogja kibírni, hiszen a pályázatot el is kell bírálni, el is kell készíteni. Kéri a fent nevezett utcában és az Akác utcában a kátyúzást.

*Megkeresést küldtünk a vállalkozó felé, hogy a javításokat minél hamarabb végezze el.*

**Bán Miklós képviselő-testületi tag**

* kéri a Hunyadi és a Thököly utca közötti átjáró kátyúzását. A temető felé vezető kerékpárút javítására jelenleg nincs pályázat, ezért kéri, hogy a kerékpárutat fessék fel, hiszen az arra közlekedők száma megnőtt, nem tudják, hogy a kerékpárút melyik fele a gyalogosoké, és melyik fele a bicikliseké.

*A felfestés megtörtént.*

**Tompa László képviselő-testületi tag**

* a Híd utca és a Kertész utca kereszteződésénél a Rába híd irányában kér egy elsőbbségadás kötelező táblát elhelyeztetni.

*Az illetékes bizottság ügyben történő döntését követően lehet a táblát elhelyeztetni.*

* A Bartók lakótelepen ő is egyre több kutyasétáltatóval találkozik, hiszen az emberek – a migráns helyzet miatt - nem merik a Várkertbe vinni a háziállataikat, így több a kutyagumi is, amit a kisgyermekes anyukák kifogásolnak. A kutyagumi összeszedésére kér megoldást találni.

*A Bartók ltp zöldterületein korábban elhelyezett kutyasétáltatás tiltására vonatkozó táblákat folyamatosan leszedték, Városgondnokság pótolja, hogy minél kevesebb kutyaürülék kerüljön azokra a területekre, ahol a gyerekek mozognak. A Várkert országosan védett természetvédelmi terület, nem arra való, hogy ott végezzék a dolgukat.*

* Kéri jegyző asszonyt a 3/1992. számú, a helyi népszavazásról és népi kezdeményezésről szóló rendelettel kapcsolatban, hogy azt frissítse, hiszen egyesületük szeretne helyi népszavazást kezdeményezni a migráns témával kapcsolatban.

*Az interpellációra a jegyző a választ szóban adja meg testületi ülésen.*

* Kéri polgármester urat, hogy indítson belső vizsgálatot azzal kapcsolatban, hogy 2016. május 5-én, a miniszterelnök irányába milyen jellegű belső kommunikáció történt az önkormányzat részéről.

*Polgármester úr helyben megválaszolta a kérdést.*

Körmend, 2016. június 18.

Forró Szilvia irodavezető s.k. Sövegjártó Zoltán intézményvezető s.k.